ดาร์ธ มอล

**ดาร์ธ มอล** () หรือที่รู้จักในภายหลังว่า **มอล** () เป็นตัวละครสมมติในมหากาพย์ภาพยนตร์แนววิทยาศาสตร์ *[[สตาร์ วอร์ส]]* เขาปรากฏตัวเป็นครั้งแรกในภาพยนตร์ปี ค.ศ. 1999 *[[สตาร์ วอร์ส เอพพิโซด 1 ภัยซ่อนเร้น]]* (แสดงโดยเรย์ พาร์ค และให้เสียงโดยปีเตอร์ เซราฟีโนวิกซ์) ในฐานะซิธลอร์ดที่ทรงพลังและเป็นลูกศิษย์คนแรกของดาร์ธ ซีเดียส ถึงแม้จะดูเหมือนว่าดาร์ธ มอลนั้นถูกฆ่าโดยโอบีวัน เคโนบี ในตอนจบของภาพยนตร์ เขากลับมาในแอนิเมชันชุดปี ค.ศ. 2008 *สตาร์ วอร์ส: เดอะ โคลน วอร์ส* (ให้เสียงโดยแซม วิทเวอร์) จอร์จ ลูคัสซึ่งเป็นผู้สร้าง *สตาร์ วอร์ส* กล่าวว่าเขาตั้งใจที่จะฟื้นคืนชีพมอลเพื่อให้เป็นตัวร้ายหลักในภาพยนตร์ไตรภาคต่อ แต่แผนนั้นก็ถูกทิ้งไปเมื่อดิสนีย์เข้าซื้อกิจการของลูคัสฟิล์มในปี ค.ศ. 2012 แต่กระนั้น ตัวละครนี้ได้กลับมาปรากฏตัวในแอนิเมชันชุดปี ค.ศ. 2014 *[[สตาร์ วอร์ส เรเบลส์]]* และภาพยนตร์ปี ค.ศ. 2018 *[[ฮาน โซโล: ตำนานสตาร์ วอร์ส]]* ซึ่งวิทเวอร์ได้กลับมาพากย์เสียงให้มอลและพาร์คได้กลับมารับบทเป็นตัวละครคนแสดง หลังจากการพ่ายแพ้ของเขาใน *ภัยซ่อนเร้น* มอลกลายเป็นนักบงการอาชญากรรมอิสระและมองโอบีวันเป็นศัตรูตัวฉกาจ

ดาร์ธ มอล เป็นนักรบซิธเผ่าพันธุ์ซาบรากจากดาวดาโธเมียร์ ซึ่งถูกลักพาตัวมาโดยซิเดียส และถูกฝึกสอนในวิถีแห่งด้านมืดของพลัง ด้วยความที่เขาเติบโตมาภายใต้การสั่งสอนของดาร์ธ ซิเดียส ทำให้ความรู้สึกเพียงอย่างเดียวที่มอลได้เรียนรู้ก็คือความกระหายเลือดและความโกรธเกรี้ยว

มอลเป็นผู้เชี่ยวชาญในศาสตร์การต่อสู้ด้วยกระบี่แสงแบบจูโยและจาร์ไค รวมไปถึงศิลปะป้องกันตัวเทราส คาซี และเลือกที่จะใช้กระบี่แสงสองปลายในการต่อสู้ ในช่วงปีก่อนจะถึงการรุกรานนาบูนั้นซิเดียสได้ส่งมอลออกไปในภารกิจลอบสังหารบุคคลทางการเมืองหลายภารกิจ ที่น่าจดจำที่สุดคือการลอบสังหารสมาชิกกลุ่มองค์กรสุริยะทมิฬ แต่มอลก็ยังปรารถนาที่จะได้ต่อกรกับเจได

ในปีที่ 32 ก่อนยุทธการยาวิน เขาฆ่าปรมาจารย์เจได ไควกอน จินน์ ในระหว่างยุทธการนาบู ก่อนที่เขาจะถูกหั่นครึ่งโดยโอบีวันซึ่งเป็นลูกศิษย์ของไควกอน ด้วยความแค้น มอลจึงสามารถเอาชีวิตรอดมาได้และกลายเป็นบ้านับทศวรรษ จนกระทั่งน้องชายของเขา ซาเวจ โอเพรส มาพบเขาในช่วงสงครามโคลน เมื่อจิตและกายของเขานั้นถูกคืนกลับมาด้วยไสยศาสตร์และไซเบอร์เนทิกส์โดยไนท์ซิสเตอร์ มาเธอร์ทัลซิน มอลได้หมกมุ่นกับความต้องการที่จะล้างแค้นโอบีวัน เขารวมกลุ่มอาชญากรรมต่าง ๆ ภายใต้การนำของเขา จัดฉากการยึดครองดาวแมนดาลอร์ และสังหารคนรักของโอบีวัน ดัสเชสซาทีน ครีซ มอลถูกจับตัวไปโดยซิเดียสหลังจากที่เขากลายเป็นภัย แต่ก็สามารถหนีออกมาได้ก่อนที่สาธารณรัฐนั้นจะถูกแทนที่โดยจักรวรรดิกาแลกติก เขากลับมาใช้ตำแหน่งของซิธ "ดาร์ธ" สร้างองค์กรอาชญากรรมของเขาขึ้นใหม่ และชักนำให้เอซรา บริดเจอร์ช่วยเขาในการตามหาโอบีวันบนดาวทาทูอีน ซึ่งคู่ปรับทั้งสองได้เผชิญหน้ากันเป็นครั้งสุดท้ายก่อนที่จะจบลงด้วยการตายของมอล

ในตอนหลัง ผู้ทำนายแห่งด้านมืด ก็ได้โคลนดาร์ธ มอลขึ้นมาเนื่องจากเชื่อว่า ดาร์ธ เวเดอร์ไม่เหมาะสมที่จะเป็นผู้รับใช้ของซีเดียส และได้สู้กัน แต่ในท้ายที่สุด เวเดอร์ก็ชนะโคลนซิธลอร์ดคนนี้ซึ่งเรียกว่า ดอพเพลงการ์ และสังหารเขาได้ในที่สุด

นอกจากในภาพยนตร์และแอนิเมชันชุดทางโทรทัศน์แล้ว ตัวละครนี้ได้ปรากฏตัวในสื่อรูปแบบต่าง ๆ ในจักรวาลขยายของ''สตาร์ วอร์ส'' ประกอบด้วยนวนิยาย หนังสือการ์ตูน และวิดีโอเกม ถึงแม้ว่าเขาจะปรากฎตัวไม่นานใน *ภัยซ่อนเร้น* ดาร์ธ มอลได้กลายเป็นตัวละครโปรดของแฟน ๆ ในแฟรนไชส์ และกลายเป็นตัวร้ายที่เป็นที่รู้จักอย่างกว้างขวางในวัฒนธรรมประชานิยมด้วยลักษณะและกระบี่แสงสองใบดาบของเขาที่น่าเกรงขาม การกลับมาของเขาและการพัฒนาตัวละครเพิ่มเติมใน *เดอะ โคลน วอร์ส* ทำให้ความโด่งดังของเขาภายในแฟนดอมของ ''สตาร์ วอร์ส'' นั้นเพิ่มขึ้นอีก และเขายังมีผู้ติดตามในรูปแบบของลัทธิอีกด้วย

## ลักษณะเฉพาะ

### แนวคิดและการสร้าง
หลังจากที่หงุดหงิดจากภาพวาดโดยเกวิน บอกเคต ซึ่งเป็นนักออกแบบงานสร้างของ *[[สตาร์ วอร์ส เอพพิโซด 1 ภัยซ่อนเร้น|ภัยซ่อนเร้น]]* เอียน แม็คเคกซึ่งเป็นนักออกแบบแนวคิดจึงเริ่มที่จะปิดภาพนั้นโดยเทป ทั้งเขาและผู้กำกับ จอร์จ ลูคัส ชอบผลที่ออกมา โดยเรียกว่าเป็น "แนว ๆ แบบทดสอบรอร์ชัค" ภาพวาดสุดท้ายนั้นมีใบหน้าของแม็คเคก โดยเอาผิวหนังทั้งหมดออกไป และมีการทดลองรอร์ชัค (หยดหมึกลงไปบนกระดาษ พับครึ่ง แล้วเปิดออกมา) รอยสักบนหน้าของมอลนั้นได้รับแรงบันดาลใจมาจากชนเผ่าพื้นเมืองของบราซิล ในตอนที่งานออกแบบศิลปะของเขานั้นเสร็จสิ้น มอลนั้นถูกเรียกว่าเป็นเหมือนสิ่งที่หลุดมาจากฝันร้าย

โดยแรกเดิมนั้น หัวของมอลจะมีขนนก โดยได้รับแรงบันดาลใจมาจากโทเทม แต่ทีมงานของครีเอเตอร์เอฟเฟ็กส์ที่นำโดยนิก ดัดแมนนั้นเข้าใจว่าขนเหล่านั้นคือเขา และดัดแปลงลักษณะของมอลให้กลายเป็นรูปแบบที่พบเห็นได้โดยทั่วไปของมาร

นอกจากนี้ เครื่องแต่งกายของเขาก็ยังถูกดัดแปลง จากที่เป็นชุดรัดรูปและมีลวดลายของกล้ามเนื้อ กลายเป็นชุดคลุมของซิธซึ่งมีต้นแบบมาจากกางเกงจีบของซามูไร ด้วยเหตุที่ว่าการต่อสู้ด้วยกระบี่แสงนั้นต้องมีการกระโดด การหมุน การวิ่ง และการกลิ้ง อีกแนวคิดหนึ่งนั้นคือการให้มอลเป็นตัวละครที่สวมหน้ากาก ซึ่งเป็นสิ่งที่สามารถเทียบเคียงกับดาร์ธ เวเดอร์ได้ ในขณะที่ตัวละครต่าง ๆ ที่เกี่ยวกับวุฒิสภานั้นจะมีการระบายและรอยสักบนหน้า แต่สุดท้ายนั้นก็มีตัดสินใจที่จะนำรูปแบบการระบายและรอยสักบนหน้ามาใช้กับมอลแทนสมาชิกวุฒิสภา

จอร์จ ลูคัสตัดสินใจที่จะฟื้นคืนชีพดาร์ธ มอล ใน *เดอะ โคลน วอร์ส* หลังจากที่พัฒนาตัวละครซาเวจ โอเพรส ในตอนแรกนั้น เดฟ ฟิโลนีซึ่งเป็นผู้ร่วมสร้างแอนิเมชันชุดนี้ได้ตอบกลับแนวคิดของลูคัสว่าไม่สมจริง เพราะ "มันจบแล้ว เขาถูกหั่นครึ่ง มันจะเป็นไปได้อย่างไร?" ตามที่ฟิโลนีเล่านั้น ลูคัสตอบว่า "ผมไม่รู้ ลองหาทางออกดู"

### การแสดง
thumbnail|180px|right|เรย์ พาร์คนักแสดงและนักศิลปะป้องกันตัว เรย์ พาร์ค แสดงเป็น ดาร์ธ มอล ใน *[[สตาร์ วอร์ส เอพพิโซด 1 ภัยซ่อนเร้น]]* และ *[[ฮาน โซโล: ตำนานสตาร์ วอร์ส]]* ปีเตอร์ เซราฟีโนวิกซ์ให้เสียงสำหรับตัวละครนี้ใน *ภัยซ่อนเร้น* แซม วิทเวอร์นั้นแทนที่เซราฟีโนวิกซ์ในตอนที่ตัวละครนี้กลับมาใน *[[สตาร์ วอร์ส: เดอะ โคลน วอร์ส]]* และกลับมารับบทในโปรเจ็กต์ต่าง ๆ ที่ตามมาในภายหลัง โดยโดดเด่นที่สุดใน *สตาร์ วอร์ส เรเบลส์* และ *ฮาน โซโล* นอกจากนี้ เกร็ก เบอร์เกอร์, คลินท์ บาจาเคียน, เจสส์ ฮาร์เนลล์, สตีเฟน สแตนตัน และลี ทอกคาร์ยังให้เสียงมอลในการปรากฏตัวอื่น ๆ ที่ไม่ได้โดดเด่นมากเท่าไหร่

### กระบี่แสง
ดาร์ธ มอลนั้นเป็นที่รู้จักจากการที่เขาใช้กระบี่แสงสองใบดาบ โดยท่าที่เขาถือนั้นคล้ายการถือไม้โบ () หรือคฑา ใน *[[สตาร์ วอร์ส เอพพิโซด 1 ภัยซ่อนเร้น]]* อุปกรณ์ประกอบฉากสำหรับกระบี่แสงของเขานั้นทำมาจากเรซินที่หุ้มแท่งโลหะซึ่งเป็นที่ติดใบดาบสำหรับการต่อสู้

## เหตุการณ์
ไม่เพียงเท่านั้น ในหนังแอนิแมชั่น Star Wars : Clone Wars และ Rebels ซึ่งได้รับการยืนยันว่าเป็นเนื้อหาอย่างเป็นทางการได้บอกว่า แท้ที่จริงแล้วดาร์ธ มอลนั้นยังไม่ตายเพราะเขาถูกโอบีวันฟันกระบี่แสงไปที่เอวจนทำให้ร่างกายขาดเป็นสองท่อนและตกลงไปในช่องระบายอากาศบนดาวนาบู ต่อมาก็ทำการหลบหนีไปยัง โลธอล ไมเนอร์ 

ในช่วงปีที่ 2 ก่อนยุทธการยาวิน มอลได้เดินทางไปที่ดาวทาทูอิน จากการนำทางของโฮโลครอน ได้พบกับเบน(โอบีวัน)เคโนบีที่ช่วยหลือเอซรา บริดเจอร์  มอลและเบนก็ได้ต่อสู้ 3 กระบวนท่า มอลพลาดท่า จึงถูกฟันที่กลางร่าง ก่อนตายมอลได้สั่งเสียโอบีวันว่า "เขาคือผู้ที่ถูกเลือก เขาจะแก้แค้นให้เรา" ก่อนสิ้นลม

## หมายเหตุ

## อ้างอิง

## แหล่งข้อมูลอื่น

* 
* 
* มอล ที่ อินเทอร์เน็ตมูวีเดตาเบส

หมวดหมู่:ตัวละครในสตาร์ วอร์ส
หมวดหมู่:ซิธ
หมวดหมู่:ตัวร้ายในสตาร์ วอร์ส
หมวดหมู่:ผู้ใช้กระบี่แสงในสตาร์ วอร์ส
หมวดหมู่:ตัวละครที่ถูกตัดแขนหรือขา
หมวดหมู่:ตัวละครที่เป็นหัวหน้าอาชญากร
หมวดหมู่:ตัวร้ายในการ์ตูนทีวีแอนิเมชัน